Daniel Pratt Cemetery

Da Daniel Pratt Cemetery is a historischa Friedhof in da amerikanischn Stod Prattville (Alabama). Haptsächli hod'a ois Begräbnisstätte vo da Industriejnfamij Pratt, drunta Daniel Pratt dient, noch dem da Friedhof heit bnennt is.

Da Friedhof liegt owahoib vo oam ois Gin Shop Hill bnenntn Steilhong, zu dessn Fiaß se de Pratt'schn Fabrikonlogn eastreckn. De 26 nochweisboan Grobstättn datian aus de Joahr 1849 bis 1886. Unta de bestottetn Persona san:

 Daniel Pratt (1799–1873), Industriela, Grinda vo da Pratt Gin Company
 Esther Ticknor Pratt (1808–1875), sei Frau
 John W. Gulick (1805–1847), Kinstla
 William H. Fay (1841–1864), Gefreita vom Heer vo de Konfödariatn Stootn, der im Sezessionskriag geng de Truppn vo da Union gfoin is.

Noch seina Auflossung is da Friedhof unta da Einwiakung vom Weda und duach Vandalismus vafoin. Meahrare Grobstoana san stoak bschädigt oda gonz zasteat worn. A örtlicha Biagavaein hodn Friedhof restaurian lossn.

 Quej 

 Alabama Historical Commission: Alabama Inventory and Worksheet for Landmarks

 Im Netz 


Kategorie:Prattville (Alabama)